इवेंजेलिन लिली

निकोल इवेंजेलिन लिली (जनम ३ अगस्त १९७९)   एगो कनाडाई अभिनेत्री आ लेखिका बाड़ी। इहाँ के कई तरह के प्रशंसा मिलल बा जवना में स्क्रीन एक्टर्स गिल्ड अवार्ड अउरी एमटीवी मूवी अवार्ड शामिल बा . इहाँ के गोल्डन ग्लोब अवार्ड, क्रिटिक्स चॉइस मूवी अवार्ड, ९ गो सैटर्न अवार्ड, एगो एम्पायर अवार्ड आ १० गो टीन चॉइस अवार्ड खातिर भी नामांकन मिलल बा।

एबीसी सीरीज लॉस्ट (२००४–२०१०) में केट ऑस्टिन के रूप में पहिला प्रमुख भूमिका खातिर इनके लोकप्रिय प्रशंसा मिलल, जेकरा चलते इनके ड्रामा सीरीज में सभसे नीक अभिनेत्री खातिर गोल्डन ग्लोब अवार्ड खातिर नामांकन मिलल आ इनके स्क्रीन एक्टर्स गिल्ड अवार्ड भी मिलल।  साल २००८ में, ऊ अकादमी पुरस्कार –विजेता युद्ध फिलिम द हर्ट लॉकर (२००८) में कोनी जेम्स के भूमिका में काम कइली। एकरे बाद ऊ रियल स्टील (२०११), लिटिल इविल (२०१७), क्राइसिस (२०२१) आ साउथ ऑफ हेवन (२०२१) में भूमिका निभवली। लिली एगो बाल किताब श्रृंखला, द स्क्विकरवॉंकर्स के लेखिका भी बाड़ी।

लिली पीटर जैक्सन के द हॉबिट फिलिम सीरीज में टॉरियल के भूमिका में रहली, द डेसोलेशन ऑफ स्मॉग (२०१३) आ द बैटल ऑफ द फाइव आर्मीज (२०१४) में नजर अइली। इनके सुपरहीरो वास्प इन द मार्वल सिनेमैटिक यूनिवर्स, के सुरुआत एंट-मैन (2015) से भइल आ सभसे हाल में एंट-मैन एंड द वास्प: क्वांटमनिया (2023) में अभिनय कइले बाड़ी।